Cigánysorról indult, ma már három étterme van

Ásós Géza a békési cigánysorról indult, és már gyerekkorában elhatározta, hogy egyszer nyit egy éttermet. Volt segédmunkás és építési vállalkozó is, de mindig tett félre egy kis pénzt, hogy meg tudja valósítani az álmát. Tíz évvel ezelőtt az Üvegtigris mintájára vásárolt egy büfékocsit, ami annyira jól ment, hogy hamarosan egy pub tulajdonosa is lett. Nem sokkal később pedig megnyitotta az ország első cigányéttermét. Aztán a másodikat, majd a harmadikat is. Szinte csak cigányokkal dolgozik együtt, elsősorban azért, hogy lehetőséget adjon azoknak, akik mástól nem kapnának.